**ИНФОРМАЦИЯ ЗА ПОТРЕБИТЕЛИТЕ НА АДМИНИСТРАТИВНИ УСЛУГИ ОТНОСНО АДМИНИСТРАТИВНА УСЛУГА:**

**“ ИЗДАВАНЕ НА УДОСТОВЕРЕНИЕ ЗА ХАРАКТЕРИСТИКИ НА ИМОТИ, НЕОБХОДИМИ ЗА ОПРЕДЕЛЯНЕ НА ДАНЪЧНАТА ИМ ОЦЕНКА“**

Административна услуга **„Издаване на удостоверение за характеристики на имоти, необходими за определяне на данъчната им оценка“** за имоти в землища с влезли в сила кадастрална карта и кадастрални регистри /КККР/ се извършва от Агенцията по геодезия, картография и кадастър /АГКК/ чрез служител на Общинска служба по земеделие (по местонахождение на имота) на основание на Закон за кадастъра и имотния регистър.

 **Съгласно чл.55, ал.1, ал.2 и ал.7 от Закона за кадастъра и имотния регистър** :

 Агенцията по геодезия, картография и кадастър извършва при поискване услуги с данни от кадастралната карта и кадастралните регистри, като предоставя официални документи и справки в електронна форма и/или в писмен и графичен вид.

 Официалните документи са скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали.

 Общинските служби по земеделие подпомагат службите по геодезия, картография и кадастър извън административните центрове на областите при административното обслужване на потребителите на кадастрална информация за земеделски и горски територии с одобрени кадастрална карта и кадастрални регистри, като:

1. приемат и обработват заявления за извършване на административни услуги, определени с наредбата по чл. 58, ал. 1, и предоставят на заявителите изработените от службите по геодезия, картография и кадастър официални документи по ал. 2;

2. издават на хартиен носител официални документи по ал. 2, получени в електронен вид чрез отдалечен достъп до информационната система на кадастъра, и ги предоставят на заявителите.

* **Наредба № РД-02-20-4 от 11 октомври 2016 г. за предоставяне на услуги от кадастралната карта и кадастралните регистри**

**Раздел V. Административно обслужване от общинските служби по земеделие с кадастрална информация**

Чл. 27. (1) Общинските служби по земеделие подпомагат службите по геодезия, картография и кадастър при административното обслужване с кадастрална информация за земеделски и горски територии с одобрени кадастрална карта и кадастрални регистри.

(2) Общинските служби по земеделие с изключение на тези, които се намират в административните центрове на областите, подпомагат службите по геодезия, картография и кадастър при административното обслужване с кадастрална информация за територията на административната област, в която попадат. В населените места - административни центрове на областите, административното обслужване се извършва от службите по геодезия, картография и кадастър.

Чл. 28. За подпомагане на службите по геодезия, картография и кадастър при административното обслужване с кадастрална информация по чл. 27, ал. 1 общинските служби по земеделие извършват следните услуги:

**1. издаване на скица на поземлен имот;**

**2. издаване на скица на сграда;**

**3. издаване на схема на самостоятелен обект;**

**4. издаване на удостоверение за наличие или липса на данни.**

Чл. 29. (1) За извършване на услугите по чл. 28 общинските служби по земеделие приемат и обработват заявления и предоставят официални документи.

**(2) Извън случаите по ал. 1 общинските служби по земеделие могат да приемат заявления и за извършване на изменения на кадастралния регистър на недвижимите имоти.**

Чл. 30. (1) Общинските служби по земеделие приемат и обработват заявления и предоставят официални документи чрез служители, определени от министъра на земеделието и храните.

Чл. 31. Оправомощените лица по чл. 30, ал. 4 имат право на достъп до административната информационна система - разглеждане на пълната информация от кадастралната карта и кадастралните регистри, заявяване на услугите по чл. 28 и чл. 29, ал. 2 и получаване на резултатите от изпълнените услуги.

* **Тарифа № 14 за таксите, които се събират в системата на Министерството на регионалното развитие и благоустройството и от областните управители, Раздел VI. Такси за предоставяне на услуги по Закона за кадастъра и имотния регистър (ЗКИР).**
* **Методика за условията и реда на работа на общинските служби по земеделие при административно обслужване с кадастрална информация, одобрена със Заповед № РД-13-100/05.04.2018 г. на изпълнителния директор на АГКК**

**Удостоверение за характеристики на имоти, необходими за определяне на данъчната им оценка се предоставят от ОСЗ по искане на общината /за имоти ОПФ/ и Областна дирекция „Земеделие“ /за имоти ДПФ/ за служебно ползване.**